پەستىكىلەرنىڭ مازاق قىلىشىدىن ئاچچىقىدا چىچاڭلاپ كەتكەن كاھبەگ قوللىرىنى سىلكىشلەپ، سېپىل كۈنگىرىسىدىكى مۈڭگۈز بۇرغىنى گۈرەن تومۇرلىرىنى كۆپتۈرۈپ تۇرۇپ ئۈچ قېتىم قىسقا-قىسقا پۈۋلىدى، قورۇل سىرتىدىنمۇ جاۋابەن بۇرغا ساداسى كەلدى. بۇنىڭدىن چىن چەۋەندازلىرىنىڭ ھازىرلا يېتىپ كېلىدىغانلىقىنى ھەممە ئادەم بىلەتتى. دەل مۇشۇ پەيتتە، تۆت ئات قوشۇلغان بىر يېنىك ھارۋا توپا-توزان پۇرقىرىتىپ قوۋۇق ئىچىدىن ئۇچقاندەك يېتىپ كەلدى. ئولتۇرۇش ئالدىدىكى قۇياش نۇرىدا بۇ ھارۋىنىڭ ئالتۇن رەڭلىرى يالت-يۇلت قىلىپ پارقىراپ  نۇر چاقناتتى، بۇنى كۆرگەنلەر بۇ ھارۋىنىڭ ئادەتتىكى ھارۋا ئەمەسلىكىنى پەملەشتى. توپا-توزان بىلەن كېلىۋاتقان بۇ ھارۋىدىن: